रक्षा मंत्रालय की ओर से आज जारी किए एक बयान में कहा कि 11 से 14 सितंबर तक ओडिशा में चांदीपुर अपतटीय क्षेत्र में बंगाल की खाड़ी के ऊपर अस्त्र बीवीआरएएएम के अंतिम विकास उड़ान परीक्षण सफलतापूर्वक आयोजित किए गए। लक्ष्य के रूप में पायलट रहित विमान को निशाना बनाते हुए सफलतापूर्वक कुल सात परीक्षण किए गए। दृश्य सीमा से परे हवा से हवा में मार करने वाली मिसाइल अस्त्र के सफल परीक्षण ने इसे भारतीय वायुसेना में शामिल किए जाने का मार्ग प्रशस्त कर दिया है।